PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo: 2009/VP/3/1/047	Bratislava 21. 10. 2009 

	Protimonopolný úrad Slovenskej republiky, odbor koncentrácií, ako orgán príslušný na konanie podľa § 10 ods. 1 zákona č. 145/1995 Z. z. o správnych poplatkoch v znení neskorších predpisov vo veci vrátenia správneho poplatku, ktorý bol zaplatený za koncentráciu podnikateľov ATLAS ELEKTRONIK GmbH so sídlom Sebaldsbruecker Heerstr. 235, 28309 Brémy, Spolková republika Nemecko a QinetiQ Limited so sídlom 85 Buckingham Gate, Londýn, SWIE 6PD, Spojené kráľovstvo Veľkej Británie a Severného Írska

	rozhodol

podľa § 10 ods. 1 zákona č. 145/1995 Z. z. o správnych poplatkoch v znení neskorších predpisov tak, že správny poplatok v sume vo výške 3 319 eur (100 000 Sk) sa vracia podnikateľovi ATLAS ELEKTRONIK GmbH so sídlom Sebaldsbruecker Heerstr. 235, 28309 Brémy, Spolková republika Nemecko na účet   vedený v banke Commerzbank AG Bremen, Schuesselkorb 5-11,28195 Bremen, Spolková republika Nemecko, IBAN: DE71 29040090 0 1111210 00, SWIFT: COBADEFF290, číslo účtu: 1111 210 00, názov účtu: ATLAS ELEKTRONIK GmbH. 

Odôvodnenie:

	Protimonopolnému úradu Slovenskej republiky, odboru koncentrácií (ďalej len „úrad“) bolo dňa 6. 8. 2009 listom zaevidovaným pod číslom 2919/2009 prostredníctvom splnomocneného právneho zástupcu Mgr. Ľubomírom Marekom, LL.M., advokátom so sídlom Palisády 36, 811 06 Bratislava (ďalej len „právny zástupca“), doručené oznámenie koncentrácie podľa § 10 ods. 9 zákona 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“), spočívajúcej v získaní nepriamej výlučnej kontroly podnikateľa ATLAS ELEKTRONIK GmbH so sídlom Sebaldsbruecker Heerstr. 235, 28309 Brémy, Spolková republika Nemecko (ďalej len „ATLAS ELEKTRONIK GmbH“) prostredníctvom spoločnosti ATLAS ELEKTRONIK UK Limited, nad časťou podniku (divízia „Podvodné systémy“) podnikateľa QinetiQ Limited so sídlom 85 Buckingham Gate, Londýn, SWIE 6PD, Spojené kráľovstvo Veľkej Británie a Severného Írska (ďalej len „QinetiQ Limited“) na základe Zmluvy o kúpe a predaji divízie „Podvodné systémy“ spoločnosti QinetiQ Limited uzatvorenej medzi QinetiQ Limited a ATLAS ELEKTRONIK UK Limited dňa 13. mája 2009 (ďalej len „Zmluva“).

Na základe predmetného oznámenia začalo dňa 6. 8. 2009 podľa § 25 ods. 1 zákona v spojení s § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov správne konanie vo veci koncentrácie podnikateľov ATLAS ELEKTRONIK GmbH a QinetiQ Limited, o čom úrad listom číslo 2948/PMÚ SR/2009 zo dňa 10. 8. 2009 informoval prostredníctvom právneho zástupcu oznamovateľa koncentrácie ATLAS ELEKTRONIK GmbH.

Ako vyplýva z dokladu o zaplatení správneho poplatku predloženého účastníkom konania, ktorý bol prílohou listu zaevidovaného na úrade pod č. 3202/2009  dňa 2. 9. 2009, správny poplatok vo výške 3 319 eur bol podľa položky č. 212 sadzobníka správnych poplatkov, ktorý tvorí prílohu zákona č. 145/1995 Z. z. o správnych poplatkoch v znení neskorších predpisov (ďalej len „zákon o správnych poplatkoch“) zaplatený na účet úradu dňa 26. 8. 2009.

Dňa 16. 10. 2009 nadobudlo právoplatnosť rozhodnutie číslo 2009/ZK/3/1/045 zo dňa 30. 9. 2009, ktorým úrad správne konanie vo veci predmetnej koncentrácie na základe § 32 ods. 2 písm. c) zákona zastavil, pretože dôvod na konanie nebol daný.

Podľa § 10 ods. 1 zákona o správnych poplatkoch správny orgán, ktorý poplatok vybral, vráti ho v plnej výške, ak sa nemohol vykonať úkon alebo uskutočniť konanie bez zavinenia poplatníka, alebo ak bol poplatok zaplatený bez toho, aby bol na to poplatník povinný, ak pri jednotlivých položkách sadzobníka nie je ustanovené inak. Vzhľadom na to, že správny poplatok bol zaplatený bez toho, aby bol na to poplatník povinný, úrad vracia správny poplatok v plnej výške, t. j. 3 319 eur.

Úrad listom č. 3625/PMÚ SR/2009 zo dňa 7. 10. 2009 prostredníctvom  splnomocneného právneho zástupcu požiadal podnikateľa ATLAS ELEKTRONIK GmbH., aby uviedol názov finančnej inštitúcie a číslo účtu, na ktorý bude možné správny poplatok vrátiť.

Na základe tejto žiadosti bol dňa 19. 10. 2009 doručený úradu list zaevidovaný pod č. 3799/2009, v ktorom podnikateľ ATLAS ELEKTRONIK GmbH  oznámil číslo účtu, na ktorý sa má správny poplatok vrátiť.

Na základe vyššie uvedeného úrad rozhodol tak, ako je uvedené vo výroku tohto rozhodnutia.
Poučenie:

	Podľa ustanovenia § 10 ods. 6 zákona č. 145/1995 Z. z. o správnych poplatkoch v znení neskorších predpisov sa proti tomuto rozhodnutiu nemožno odvolať. Rozhodnutie nadobúda právoplatnosť dňom doručenia. 

	Ing. Dušan Valo
	riaditeľ odboru koncentrácií

Rozhodnutie sa doručuje:

Mgr. Ľubomír Marek, LL.M.
advokát
Palisády 36
811 06 Bratislava